Lwimbo lwa Davida.26 A Yehova, ntyibile mambo, mwanda nangilanga mu bululame bwami;+Mudi Yehova ye monkulupile ne kutenkena mpika.+2 A Yehova, mandaule kadi ntūle pa ditompo;Ntōkeje milangwe yami ya munda* ne mutyima wami.+3 Mwanda buswe bobe bwa ndamatyidile budi nyeke ku meso ami,Kadi nañanga mu bubine bobe.+4 Nkipwenepo* na bantu ba bongojani,+Kadi nyemanga boba bafya mobekadile.*5 Nshikilwe kipwano kya na bantu babi,+Kadi mpelanga kupwana* na babi.+6 Nkoyanga makasa ami mu bumpikwa mambo,Kadi nkajokolokanga ku kisōkelo kyobe, abe Yehova,7 Ne kwivwanija diwi dya kufwija’ko+Ne kusapula bilongwa byobe byonso bya kutendelwa.8 A Yehova, nsenswe njibo yoshikete’mo,+Kifuko kikele’mo ntumbo yobe.+9 Kokantukija ami* pamo na babipya-mambo+Nansha kufundula būmi bwami pamo na bantu ba lūma,*10 Ba makasa epāna mu mwiendelejo wa bumvu,Ne ba kuboko kwa lundyo kuyule kutyiba milomo.11 Ino amiwa, nkanangilanga mu bululame bwami.Nkūle* kadi ntōkelwe mutyima.12 Kulu kwami kwimene pa nshi midingakane;+Nkatumbijanga Yehova mu kipwilo kikatampe.*+
Kunshi kwa Dyani
^ Nansha’mba “milangwe yami mifyame.” Kishima pa kishima i, “mfyo yami.”
bem_Latn nya_Latn cjk_Latn